Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS) Upravna enota Novo mesto, Defranceschijeva ulica 1, 8000 Novo mesto, objavlja prosto strokovno-tehnično delovno mesto za nedoločen čas s polnim delovnim časom **v Upravni enoti Novo mesto, Oddelku za upravne notranje zadeve,** in sicer:

**ADMINISTRATOR VI (šifra DM 196) v Oddelku za upravne notranje zadeve**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* višje strokovno izobraževanje/višja strokovna izobrazba oziroma višješolsko izobraževanje (prejšnje)/višješolska izobrazba (prejšnja),
* najmanj 6 mesecev delovnih izkušenj.

Kot delovne izkušnje se štejejo tiste izkušnje, ki jih je javni uslužbenec pridobil z opravljanjem del na delovnih mestih iste stopnje izobrazbe, vključno s pripravništvom v isti stopnji izobrazbe, in delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih za eno stopnjo nižje izobrazbe, razen pripravništva. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Naloge delovnega mesta administrator VI so naslednje:

* organiziranje in koordiniranje nalog pisarniškega poslovanja,
* sodelovanje pri izvajanju kadrovskih opravil v oddelku,
* izdelovanje enostavnih gradiv,
* opravljanje drugih nalog podobne zahtevnosti.

**Prednost pri izbiri bodo imeli kandidati** z delovnimi izkušnjami v tajništvu ter poznavanjem dela na področju upravljanja z dokumentarnim gradivom.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga svoja znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora, lahko pa tudi s pisnim oziroma praktičnim preverjanjem kandidatovega znanja.

Z izbranim kandidatom bo sklenjena pogodba o zaposlitvi za nedoločen čas, s polnim delovnim časom in **dvomesečnim poskusnim delom**. Izbrani kandidat bo delo opravljal v prostorih Upravne enote Novo mesto, Defranceschijeva ulica 1, 8000 Novo mesto, oziroma v njegovih drugih uradnih prostorih.

Kandidat vloži prijavo v pisni obliki na priloženem obrazcu **"Vloga za zaposlitev"** tako, da jo pošlje:

* v zaprti ovojnici z označbo: »za javno objavo – administrator VI v OUNZ, zadeva št.:   
  **110-19/2019**« **na naslov:** Upravna enota Novo mesto, Defranceschijeva ulica 1, 8000 Novo mesto, pri čemer se šteje, da je prijava pravočasna, če je oddana na pošto priporočeno najkasneje zadnji dan roka za prijavo ali
* na **elektronski naslov** [ue.novomesto@gov.si](mailto:ue.novomesto@gov.si), z navedbo zadeve: »za javno objavo – administrator VI v OUNZ, zadeva št.: **110-19/2019**«, pri čemer veljavnost prijave ni pogojena z elektronskim podpisom,

in sicer **v roku osmih delovnih dni** po objavi na spletni strani portala GOV.si (Prosta delovna mesta v državni upravi) <https://www.gov.si/zbirke/delovna-mesta/> oziroma Zavoda RS za zaposlovanje.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Obvestilo o končanem postopku objave bo objavljeno na spletni strani portala GOV.si (Prosta delovna mesta v državni upravi) <https://www.gov.si/zbirke/delovna-mesta/>.

Informacije o izvedbi javne objave posreduje mag. Tanja Marn, vodja kadrovskega poslovanja, na tel. št. 07 39 39 104.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.